CELEX: 62010CA0503
Language: ro
Date: 2011-12-21 00:00:00
Title: Cauza C-503/10: Hotărârea Curții (Camera a opta) din 21 decembrie 2011 (cerere de pronunțare a unei hotărâri preliminare formulată de Varhoven administrativen sad — Bulgaria) — Evroetil AD/Direktor na Agentsia „Mitnitsi” [Directiva 2003/30/CE — Articolul 2 alineatul (2) litera (a) — Noțiunea de bioetanol — Produs obținut din biomasă, având un conținut de alcool etilic mai mare de 98,5 % și care nu a făcut obiectul unei denaturări — Pertinența utilizării efective drept biocombustibil — Regulamentul (CEE) nr. 2658/87 — Nomenclatura combinată — Clasificarea tarifară a bioetanolului în vederea aplicării de accize — Directiva 2003/96/CE — Produse energetice — Directiva 92/83/CEE — Articolul 20 prima liniuță și articolul 27 alineatul (1) literele (a) și (b) — Noțiunea de alcool etilic — Scutire de acciza armonizată — Denaturare]

18.2.2012   
            
            
               RO
            
            
               Jurnalul Oficial al Uniunii Europene
            
            
               C 49/12
            
         Hotărârea Curții (Camera a opta) din 21 decembrie 2011 (cerere de pronunțare a unei hotărâri preliminare formulată de Varhoven administrativen sad — Bulgaria) — Evroetil AD/Direktor na Agentsia „Mitnitsi”
   (Cauza C-503/10) (1)
   
   (Directiva 2003/30/CE - Articolul 2 alineatul (2) litera (a) - Noțiunea de bioetanol - Produs obținut din biomasă, având un conținut de alcool etilic mai mare de 98,5 % și care nu a făcut obiectul unei denaturări - Pertinența utilizării efective drept biocombustibil - Regulamentul (CEE) nr. 2658/87 - Nomenclatura combinată - Clasificarea tarifară a bioetanolului în vederea aplicării de accize - Directiva 2003/96/CE - Produse energetice - Directiva 92/83/CEE - Articolul 20 prima liniuță și articolul 27 alineatul (1) literele (a) și (b) - Noțiunea de alcool etilic - Scutire de acciza armonizată - Denaturare)
   2012/C 49/19
   Limba de procedură: bulgara
   
      Instanța de trimitere
   
   Varhoven administrativen sad
   
      Părțile din acțiunea principală
   
   
      Reclamantă: Evroetil AD
   
      Pârât: Direktor na Agentsia „Mitnitsi”
   
      Obiectul
   
   Cerere de pronunțare a unei hotărâri preliminare — Varhoven administrativen sad — Interpretarea articolului 2 alineatul (2) litera (a) din Directiva 2003/30/CE a Parlamentului European și a Consiliului din 8 mai 2003 de promovare a utilizării biocombustibililor și a altor combustibili regenerabili pentru transport (JO L 123, p. 42, Ediție specială, 13/vol. 39, p. 170) și a anexei I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, p. 1, Ediție specială, 02/vol. 4, p. 3), astfel cum a fost modificat prin Regulamentul (CEE) nr. 2587/91 al Comisiei din 26 iulie 1991 (JO L 259, p. 1) — Interpretarea articolului 2 alineatul (1) din Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității (JO L 283, p. 51, Ediție specială, 09/vol. 2, p. 98) și a articolului 20 primul paragraf prima liniuță din Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice (JO L 316, p. 21, Ediție specială, 09/vol. 1, p. 152) — Produs obținut din biomasă, care conține esteri, alcool rafinat și aldehidă, având un conținut de alcool mai mare de 98 % și care nu a făcut obiectul unei denaturări — Noțiunea de bioetanol — Clasificare în cadrul subpoziției 2207 20 00 (Alcool etilic denaturat și alte distilate denaturate, cu orice titru) sau în cadrul subpoziției 2207 10 00 (Alcool etilic nedenaturat cu titru alcoolic volumic de minim 80 %), în vederea aplicării de accize
   
      Dispozitivul
   
   
               1.
            
            
               Definiția bioetanolului cuprinsă în articolul 2 alineatul (2) litera (a) din Directiva 2003/30/CE a Parlamentului European și a Consiliului din 8 mai 2003 de promovare a utilizării biocombustibililor și a altor combustibili regenerabili pentru transport trebuie interpretată în sensul că se referă și la produsele precum cel în cauză în acțiunea principală, care este obținut printre altele din biomasă și care conține mai mult de 98,5 % alcool etilic, dacă este pus în vânzare ca biocombustibil pentru transport.
            
         
               2.
            
            
               Dreptul Uniunii trebuie interpretat în sensul că un produs precum cel în discuție în acțiunea principală, care conține mai mult de 98,5 % alcool etilic și care nu a fost denaturat printr o procedură specială de denaturare, trebuie supus accizei prevăzute la articolul 19 alineatul (1) din Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice, chiar dacă este produs din biomasă prin intermediul unei tehnologii care se deosebește de tehnologia de producere a alcoolului etilic de origine agricolă, conține substanțe care îl fac impropriu consumului uman, îndeplinește cerințele prevăzute de proiectul de normă europeană pr EN 15376 pentru bioetanolul folosit drept combustibil și corespunde eventual definiției bioetanolului cuprinse în articolul 2 alineatul (2) litera (a) din Directiva 2003/30.
            
         
      (1)  JO C 346, 18.12.2010.